University of California, Berkeley

University of California, Berkeley (ofte kalt «Berkeley» eller bare «Cal») er et delstateid universitet beliggende i byen Berkeley i Alameda County i California. Universitetet ble grunnlagt i 1868. Det er det eldste av de ti universitetene som er tilknyttet det offentlige University of California-systemet og anses som det aller fremste blant disse.

University of California, Berkeley har en vitenskapelig stab på 2 026 og et studenttall på 33 933 i 2006, herav om lag 23 500 laveregradsstudenter og 10 500 høyeregradsstudenter. Skolepengene i 2006 var 6 554 dollar for studenter hjemmehørende i California. Det tilbys eksamener opp til doktorgrad ved Berkeley.

På 1960-tallet var University of California, Berkeley et sentrum for den radikale studentbevegelsen.

På Berkeleys campus er to landemerker: Sather Gate og Sather Tower. Disse ble donert av Peder Sæthers enke etter hans død.

Blant forskerne er økonomen og historikeren Barry Eichengreen.

 Berkeleys biblioteksystem 
Per 2006 har Berkeley' biblioteksystem over 11 millioner bind og vedlikeholder over 70 000 serielle titler.«What's New in the Library»  . Lib.berkeley.edu

Berkeleys 32 biblioteker som knyttet til sammen utgjør det fjerde største akademiske bibliotek i USA.«ARL Statistics 2007–2008» (PDF). Arl.org. Arkivert fra originalen (PDF) den 13. januar 2013.

Et av bibliotekene, Bancroft Library, som har over 400 000 trykte bind,  vedlikeholder en samling som dokumenterer historien til den vestlige delen av Nord-Amerika, og med særlig vektlegging av California, Mexico og Sentral-Amerika.Innholdsfortegnelse  (PDF), full tittel: Exploring the Bancroft Library: The Centennial Guide to Its Extraordinary History, Spectacular Special Collections, Research Pleasures, Its Amazing Future & How It All Works

 Nordmenn og Berkeley 
Berkeley er et populært sted for norske studenter, og flere av de mest velkjente institusjonene i Norge har utvekslingsavtaler med universitetet. Disse er organisert gjennom Berkeleys Extension program ved hjelp av den norske professoren Trond Petersen.

Flere norske utdanningsinstitusjoner har avtale med Berkeley:
Norges HandelshøyskoleUtvekslingsavtalar på bachelornivå , NHH
Universitetet i Agder
Handelshøyskolen BI
NTNU  
Universitetet i BergenUniversity of California – Berkeley  og University of California – Berkeley (MA/PhD) , Universitetet i Bergen.
Universitetet i Oslo
Høyskolen Kristiania
Nord universitet
 Det teologiske Menighetsfakultet

Berkeley er ellers kjent for å være lærestedet der kronprins Haakon studerte statsvitenskap og avla bachelorgrad i 1999.

Referanser

Eksterne lenker


Kategori:Utdanningsinstitusjoner etablert i 1868
Kategori:UC Berkeley
Kategori:1868 i California
Kategori:Alameda County